‘সমাজটা উচ্ছন্নে যাচ্ছে’ রাজ্য পুলিশকর্তার মন্তব্যে বিতর্ক,

নদিয়া: এখন প্রকাশ‍্যে মেয়েরাই বেশি মদ (Women Drinking) খায়। উচ্ছন্নে যাচ্ছে সমাজটা, বাড়ছে দাম্পত্যকলহ! এহেন মন্তব্য করে বিতর্কে জড়ালেন রানাঘাট (Ranaghat) পুলিশ জেলার অতিরিক্ত পুলিশ সুপার (গ্রামীণ) লাল্টু হালদার। ছেলেরা বদমায়েশি করবেনই। মহিলাদের কাজ তাঁদের আটকানো। কিন্তু এখন মহিলারাই মদ খেয়ে তাণ্ডব করে বেড়াচ্ছেন। তাতে রসাতলে যাচ্ছে সমাজ। প্রকাশ্যে এই মত প্রকাশ করে বিতর্কে জড়ালেন রাজ্য পুলিশের এক কর্তা।

গতকাল বুধবার শান্তিপুরে রাস যাত্রার প্রস্তুতি বৈঠকে গিয়েছিলেন রানাঘাট পুলিশ জেলার অতিরিক্ত পুলিশ সুপার লাল্টু হালদার । একটি ভিডিওয় তাঁকে বলতে শোনা গিয়েছে, ‘‘আমি শুধুমাত্র শান্তিপুরের কালীপুজো নিয়ে বলেছি। সেখানে তরুণীরা যে ভাবে প্রকাশ্যে মদ খেয়েছেন, সেই অভিজ্ঞতার কথা জানিয়েছি। শান্তিপুরে বামা কালী ভাসানের সময় যা দেখেছি, তা-ই বলেছি। মদ খেয়ে অসভ্যতা করলে পুলিশ কিছু বলতে পারবে না?’’ শোভাযাত্রায় রাস্তায় দাঁড়িয়ে মেয়েরা মদ্যপান করেছেন। আমার বলতে লজ্জা করছে। কিন্তু এটা যদি শোভাযাত্রার শোভা হয়, এই শোভাযাত্রার নিন্দা করি। বিষয়ে যোগাযোগ এ করার চেষ্টা হয়েছিল রানাঘাট পুলিশ জেলার সুপার আশিস মৌর্যের সঙ্গেও। যদিও তিনি ফোন ধরেননি।

আরও পড়ুন: বালির বিধায়ক ডাক্তার রানা চ্যাটার্জির বাড়ির জগদ্ধাত্রী পুজোর তৃতীয় বছরে পদার্পণ

সূত্রের খবর, সেখানে পুজোর উদ্যোক্তার সামনে ভাষণ দেন তিনি। সেই ভাষণেরই একটি ভিডিয়ো প্রকাশ্যে এসেছে। সেটির সত্যতা যাচাই করেনি। যদিও লাল্টু বাবু কিছুই অস্বীকার করেননি। তিনি বলেন, ‘‘এই কথাগুলো বলা হয়েছিল রাস ও জগদ্ধাত্রী পুজোর উদ্যোক্তাদের। এই ভিডিয়ো কী ভাবে বাইরে এল, জানি না।’’

দেখুন ভিডিও